
	Παρουσίαση του εικαστικού βιβλίου
URBAN LEGENDS
στο Σπίτι της Κύπρου

Τη Δευτέρα 4 Ιουνίου 2018, στις 19:00, θα πραγματοποιηθεί στο Σπίτι της Κύπρου, Ξενοφώντος 2Α στο Σύνταγμα, η παρουσίαση του εικαστικού βιβλίου Urban Legends.
Χαιρετισμό στην εκδήλωση θα απευθύνει η Διευθύντρια της Γκαλερί Ρουάν Βαρβάρα Παστίδου.  Για το βιβλίο θα μιλήσουν η εικαστικός Τατιάνα Φεραχιάν και ο ποιητής Ισμαήλ βον Χέντριγκ-Μπαρνς.
Όπως αναφέρει η συγγραφέας Μαρία Πετρίδη, το Urban Legends εκδηλώνει μια σαρωτική ορμή η οποία μετατοπίζει τη δυναμική των σχέσεων εξουσίας μεταξύ ιθύνοντα και αποδοπομπιαίου τράγου, αυτού που αποικίζει και αυτού που εκτοπίζεται, μεταξύ του ντόπιου και του αλλόκοτου. Τα δεκαοκτώ σχέδια από μελάνι σε χαρτί της Τατιάνα Ταβουκζιάν Φεραχιάν υπάρχουν ελεύθερα και αχαλίνωτα. Το κάθε ένα προαναγγέλλει την ελευθερία που έχει να μετατρέπει και στην πορεία, να μεταμορφωθεί. Τα δεκαοκτώ συναφή ποιήματα του Ισμαήλ φον Χάιντρικ-Μπαρνς κουβαλούν με χάρη αυτή την απελευθέρωση. Ο ποιητής αγγίζει το έργο σε τέλεια σύνδεση και με ρυθμική ταλάντευση. Σε αυτή τη συνεργία, η εικαστικός και ο ποιητής περιβάλλουν κοινωνική ιδιορρυθμία και πολιτική παθολογία σαν να πρόκειται για τόπους φανταστικούς που μας παρακινούν να τους κατοικήσουμε με όποιους τρόπους επιτρέπει η συνέχεια.
Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

